ประกาศคณะกรรมการกํากับตลาดทุนที่ ทจ. 16/2552เรื่อง หลักเกณฑ์ เงื่อนไข และวิธีการในการขออนุญาตและการอนุญาตให้เสนอขายหุ้นกู้ที่ออกใหม่ต่อผู้ลงทุนในต่างประเทศ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 และมาตรา 41(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 31 มีนาคม พ.ศ. 2552 เป็นต้นไปข้อ ๒ ในประกาศนี้(1) "หุ้นกู้" หมายความว่า หุ้นกู้มีประกัน หุ้นกู้ไม่มีประกัน หุ้นกู้แปลงสภาพ หุ้นกู้อนุพันธ์ หรือหุ้นกู้ด้อยสิทธิ ทั้งนี้ ไม่ว่าผู้จะออกหุ้นกู้จัดให้มีผู้แทนผู้ถือหุ้นกู้สําหรับหุ้นกู้นั้นหรือไม่ก็ตาม(2) "หุ้นกู้มีประกัน" หมายความว่า หุ้นกู้ที่ผู้ออกหุ้นกู้จัดให้มีหลักประกันเพื่อการชําระหนี้ตามหุ้นกู้นั้นไม่ว่าจะเป็นการจํานอง จํานํา การจัดให้มีบุคคลค้ําประกัน หรือการจัดให้มีหลักประกันอย่างอื่น(3) "หุ้นกู้ไม่มีประกัน" หมายความว่า หุ้นกู้ที่ผู้ออกหุ้นกู้มิได้จัดให้มีหลักประกันเพื่อการชําระหนี้ตามหุ้นกู้ ทั้งนี้ ไม่ว่าผู้ออกหุ้นกู้จะจัดให้มีผู้แทนผู้ถือหุ้นกู้สําหรับหุ้นกู้นั้นหรือไม่ก็ตาม(4) "หุ้นกู้แปลงสภาพ" หมายความว่า หุ้นกู้ที่อาจแปลงสภาพเป็นหุ้นที่ออกโดยบริษัทที่ออกหุ้นกู้นั้น(5) "หุ้นกู้อนุพันธ์" หมายความว่า หุ้นกู้อนุพันธ์ตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้อนุพันธ์ที่ออกใหม่(6) "หุ้นกู้ด้อยสิทธิ" หมายความว่า หุ้นกู้ไม่มีประกันที่มีการกําหนดสิทธิของผู้ถือหุ้นกู้ไว้ด้อยกว่าสิทธิของเจ้าหนี้สามัญทั่วไป(7) "บริษัท" หมายความว่า บริษัทจํากัดหรือบริษัทมหาชนจํากัดหมวด ๑ บททั่วไป ข้อ ๓ ประกาศนี้ให้ใช้บังคับกับการเสนอขายหุ้นกู้ที่ออกใหม่ต่อผู้ลงทุนในต่างประเทศ โดยหุ้นกู้ที่เสนอขายมีข้อตกลงที่จะชําระดอกเบี้ย และไถ่ถอนหุ้นกู้เป็นสกุลเงินตราต่างประเทศการเสนอขายหุ้นกู้ที่ออกใหม่ที่มีลักษณะดังต่อไปนี้ ให้อยู่ภายใต้บังคับของประกาศคณะกรรมการกํากับตลาดทุนตามที่กําหนดไว้ (1) การเสนอขายหุ้นกู้อนุพันธ์ที่มีข้อตกลงให้ชําระคืนต้นเงินหรือผลตอบแทนเป็นสกุลเงินบาท ไม่ว่าจะมีการเสนอขายต่อผู้ลงทุนในต่างประเทศด้วยหรือไม่ ให้อยู่ภายใต้บังคับของประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้อนุพันธ์ที่ออกใหม่(2) การเสนอขายหุ้นกู้ที่ออกใหม่ตามโครงการแปลงสินทรัพย์เป็นหลักทรัพย์ต่อผู้ลงทุนในต่างประเทศ ให้อยู่ภายใต้บังคับของประกาศคณะกรรมการกํากับตลาดทุนว่าด้วยการขออนุญาตและ การอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์(3) การเสนอขายหุ้นกู้ในกรณีอื่นใดที่มีข้อตกลงให้ชําระดอกเบี้ยและไถ่ถอนหุ้นกู้เป็นสกุลเงินบาท ไม่ว่าจะมีการเสนอขายต่อผู้ลงทุนในต่างประเทศด้วยหรือไม่ ให้อยู่ภายใต้บังคับของประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายตราสารหนี้ที่ออกใหม่ ประกาศนี้ให้ใช้บังคับกับการเสนอขายหุ้นกู้ที่ออกใหม่ต่อผู้ลงทุนในต่างประเทศ โดยหุ้นกู้ที่เสนอขายมีข้อตกลงที่จะชําระดอกเบี้ย และไถ่ถอนหุ้นกู้เป็นสกุลเงินตราต่างประเทศข้อ ๔ ให้บริษัทที่ประสงค์จะเสนอขายหุ้นกู้ที่ออกใหม่ต่อผู้ลงทุนในต่างประเทศยื่นคําขออนุญาตต่อสํานักงาน พร้อมเอกสารหลักฐานตามที่สํานักงานประกาศกําหนด และจะได้รับอนุญาตจากสํานักงานต่อเมื่อเป็นไปตามหลักเกณฑ์ที่กําหนดไว้ในประกาศนี้ข้อ ๕ ให้บริษัทที่ยื่นคําขออนุญาตเสนอขายหุ้นกู้ที่ออกใหม่ต่อผู้ลงทุนในต่างประเทศชําระค่าธรรมเนียมการยื่นคําขออนุญาตตามประกาศคณะกรรมกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ข้อ ๖ เมื่อบริษัทได้ยื่นคําขออนุญาตและเอกสารหลักฐานประกอบคําขออนุญาตแล้วให้สํานักงานดําเนินการดังต่อไปนี้(1) แจ้งผลการตรวจพิจารณาความครบถ้วนของเอกสารหลักฐานภายในห้าวันทําการนับแต่วันที่สํานักงานได้รับคําขออนุญาตพร้อมเอกสารหลักฐาน(2) ในกรณีที่สํานักงานแจ้งว่าคําขออนุญาตหรือเอกสารหลักฐานที่ยื่นยังไม่ครบถ้วนและบริษัทได้แก้ไขเพิ่มเติมคําขออนุญาตหรือเอกสารหลักฐานและยื่นต่อสํานักงานแล้ว ให้สํานักงานแจ้งผลการพิจารณาความครบถ้วนของเอกสารหลักฐานภายในสามวันทําการนับแต่วันที่สํานักงานได้รับเอกสารหลักฐานที่แก้ไขเพิ่มเติม(3) แจ้งผลการพิจารณาคําขออนุญาตภายในสามวันทําการนับแต่วันที่สํานักงานได้รับคําขออนุญาตพร้อมเอกสารหลักฐานที่ครบถ้วนข้อ ๗ ในการพิจารณาคําขออนุญาต ให้สํานักงานมีอํานาจแจ้งเป็นหนังสือให้บริษัทที่ขออนุญาตมาชี้แจง ส่งเอกสารหรือหลักฐานใด ๆ เพิ่มเติมได้ตามที่เห็นสมควร ทั้งนี้ ภายในเวลาที่สํานักงานกําหนด ในกรณีที่ผู้ยื่นคําขออนุญาตไม่มาชี้แจง หรือไม่ส่งเอกสารหลักฐานภายในระยะเวลาที่สํานักงานกําหนด ให้ถือว่าผู้ยื่นคําขอไม่ประสงค์จะขออนุญาตเพื่อเสนอขายหุ้นกู้ที่ออกใหม่นั้นอีกต่อไปข้อ ๘ ในการพิจารณาว่าคําขออนุญาตใดมีลักษณะเป็นไปตามหลักเกณฑ์ เงื่อนไข และวิธีการที่กําหนดไว้ในประกาศนี้หรือไม่ ให้สํานักงานมีอํานาจดังต่อไปนี้(1) ในกรณีที่ผู้ขออนุญาตหรือการเสนอขายหุ้นกู้มีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุญาตตามประกาศนี้ แต่มีข้อเท็จจริงซึ่งทําให้พิจารณาได้ว่า ความมุ่งหมายหรือเนื้อหาสาระที่แท้จริง (substance) ของการเสนอขายหุ้นกู้นั้นเข้าลักษณะเป็นการหลีกเลี่ยงบทบัญญัติตามกฎหมายว่าด้วยหลักทรัพย์และตลาดหลักทรัพย์ หรือประกาศนี้ สํานักงานอาจไม่อนุญาตให้เสนอขายหุ้นกู้ตามคําขออนุญาตได้ ทั้งนี้ สํานักงานต้องแจ้งให้ผู้ขออนุญาตทราบถึงเหตุผลประกอบการพิจารณาอย่างชัดเจน(2) ในกรณีที่เข้าลักษณะอย่างหนึ่งอย่างใดดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้พิจารณาคําขออนุญาต หรือไม่นําเงื่อนไขตามประกาศนี้มาใช้บังคับกับการเสนอขายหุ้นกู้ที่ได้รับอนุญาตได้ โดยคํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้ผู้ขออนุญาตต้องปฏิบัติหรืองดเว้นการปฏิบัติอย่างหนึ่งอย่างใดด้วยก็ได้ (ก) ประโยชน์ที่จะได้จากการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันให้ ไม่คุ้มค่ากับต้นทุนของผู้ขออนุญาตในการปฏิบัติ และมีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขดังกล่าว ไม่มีนัยสําคัญสําหรับการพิจารณาอนุญาตในกรณีนั้น (ข) ผู้ขออนุญาตมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน (ค) ผู้ขออนุญาตมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันหมวด ๒ การอนุญาตให้เสนอขายหุ้นกู้ที่ออกใหม่ ข้อ ๙ บริษัทที่ยื่นคําขออนุญาตเสนอขายหุ้นกู้ที่ออกใหม่ตามประกาศนี้ จะได้รับอนุญาตต่อเมื่อเป็นไปตามหลักเกณฑ์ดังต่อไปนี้(1) เป็นบริษัทที่จัดตั้งขึ้นตามกฎหมายไทย(2) สามารถแสดงได้ว่าการเสนอขายหุ้นกู้ที่ออกใหม่ที่ยื่นขออนุญาตจะกระทําต่อผู้ลงทุนในต่างประเทศ(3) สามารถแสดงได้ว่าการซื้อขาย หรือการโอนหุ้นกู้ที่ยื่นขออนุญาตไม่ว่าทอดใด ๆ จะกระทําในต่างประเทศ(4) ในกรณีที่เป็นการยื่นคําขออนุญาตเสนอขายหุ้นกู้ที่ออกใหม่ประเภทที่เป็นหุ้นกู้ด้อยสิทธิ หุ้นกู้แปลงสภาพ และ/หรือหุ้นกู้ที่จัดให้มีผู้แทนผู้ถือหุ้นกู้ ให้เป็นไปตามหลักเกณฑ์ข้อ 10 ข้อ 11 และ/หรือข้อ 14 ด้วยข้อ ๑๐ บริษัทที่ยื่นคําขออนุญาตเสนอขายหุ้นกู้ด้อยสิทธิที่ออกใหม่ต่อผู้ลงทุนในต่างประเทศ จะได้รับอนุญาตต่อเมื่อหุ้นกู้ที่ขออนุญาตเสนอขายนั้นมีการกําหนดสิทธิและหน้าที่ระหว่างผู้ออกหุ้นกู้กับผู้ถือหุ้นกู้ในเรื่องการรับชําระหนี้ตามหุ้นกู้ด้อยสิทธินั้นอย่างชัดเจน และต้องระบุเงื่อนไขการด้อยสิทธิ โดยเฉพาะในเรื่องการรับชําระหนี้ตามหุ้นกู้อย่างน้อยดังต่อไปนี้ (1) ผู้ออกหุ้นกู้ถูกพิทักษ์ทรัพย์ หรือถูกศาลพิพากษาให้ล้มละลาย(2) มีการชําระบัญชีเพื่อการเลิกบริษัทข้อ ๑๑ การเสนอขายหุ้นกู้แปลงสภาพที่ออกใหม่และหุ้นที่ออกใหม่เพื่อรองรับหุ้นกู้แปลงสภาพ จะกระทําได้ต่อเมื่อบริษัทมีลักษณะและได้ดําเนินการดังต่อไปนี้(1) เป็นบริษัทมหาชนจํากัด(2) ได้จัดให้มีหนังสือนัดประชุมผู้ถือหุ้นของบริษัทเพื่อขออนุมัติการออกหุ้นเพื่อรองรับหุ้นกู้แปลงสภาพโดยหนังสือนัดประชุมดังกล่าวต้องระบุข้อมูลตามที่กําหนดไว้ในข้อ 12(3) ได้รับมติโดยชัดแจ้งจากที่ประชุมผู้ถือหุ้นของบริษัทให้ออกหุ้นเพื่อรองรับหุ้นกู้แปลงสภาพอย่างเพียงพอ และมตินั้นได้มาแล้วไม่เกินหนึ่งปีจนถึงวันยื่นคําขออนุญาตออกหุ้นกู้แปลงสภาพ (4) เป็นการออกและเสนอขายหุ้นกู้แปลงสภาพที่สามารถแปลงสภาพเป็นหุ้นที่ออกใหม่โดยบริษัท ทั้งนี้ หุ้นรองรับการใช้สิทธิแปลงสภาพจะต้องมีจํานวนไม่เกินอัตราส่วนที่กําหนดในข้อ 13 เว้นแต่เป็นการเสนอขายหุ้นกู้แปลงสภาพเนื่องจากบริษัทอยู่ในภาวะที่มีความจําเป็นต้องได้รับความช่วยเหลือทางการเงิน หรือเพื่อประโยชน์ในการปรับโครงสร้างหนี้ของบริษัท หรือได้รับการผ่อนผันจากสํานักงานเนื่องจากเป็นกรณีที่มีเหตุจําเป็นและสมควร และเป็นไปเพื่อประโยชน์ของบริษัทและผู้ถือหุ้นโดยรวม(5) ส่งเอกสารดังต่อไปนี้ต่อสํานักงาน (ก) สําเนาหนังสือนัดประชุมผู้ถือหุ้น และ (ข) สําเนามติที่ประชุมผู้ถือหุ้นข้อ ๑๒ หนังสือนัดประชุมตามข้อ 11(2) ต้องระบุข้อมูลอย่างน้อยดังต่อไปนี้(1) ข้อมูลเบื้องต้นเกี่ยวกับหุ้นกู้แปลงสภาพ เช่น ราคาหรืออัตราที่คาดว่าจะเป็นราคาหรืออัตราการแปลงสภาพ ระยะเวลาการใช้สิทธิ วันสิ้นสุดของการใช้สิทธิ หรือเหตุให้ต้องออกหุ้นใหม่เพื่อรองรับการเปลี่ยนแปลงการใช้สิทธิแปลงสภาพ เป็นต้น(2) ผลกระทบต่อผู้ถือหุ้นของบริษัท (dilution effect) หากมีการใช้สิทธิแปลงสภาพครบถ้วนตามหุ้นกู้แปลงสภาพดังกล่าว โดยอย่างน้อยให้ระบุผลกระทบต่อราคาตลาดของหุ้น (price dilution) และผลกระทบต่อส่วนแบ่งกําไรหรือผลกระทบต่อสิทธิออกเสียงของผู้ถือหุ้นเดิม (control dilution)(3) วิธีการจัดสรรหุ้นกู้แปลงสภาพ(4) ข้อมูลอื่นใดที่สํานักงานประกาศกําหนดโดยคํานึงถึงการคุ้มครองประโยชน์ของผู้ถือหุ้นของบริษัทข้อ ๑๓ จํานวนหุ้นเพื่อรองรับหุ้นกู้แปลงสภาพที่ขออนุญาตเสนอขายในครั้งนี้ เมื่อรวมกับจํานวนหุ้นที่บริษัทจัดไว้เพื่อรองรับหุ้นกู้แปลงสภาพหรือใบสําคัญแสดงสิทธิที่จะซื้อหุ้นในครั้งอื่น ต้องไม่เกินร้อยละห้าสิบของจํานวนหุ้นที่จําหน่ายได้แล้วทั้งหมดของบริษัท การคํานวณจํานวนหุ้นตามวรรคหนึ่ง ให้เป็นไปตามหลักเกณฑ์ ดังนี้(1) จํานวนหุ้นที่จําหน่ายได้แล้วทั้งหมดของบริษัท ให้รวมถึงจํานวนหุ้นอื่นนอกจากหุ้นรองรับซึ่งบริษัทจะเสนอขายควบคู่กับหุ้นกู้แปลงสภาพที่ออกใหม่ในครั้งนี้ (ถ้ามี)(2) จํานวนหุ้นที่บริษัทได้จัดไว้เพื่อรองรับหุ้นกู้แปลงสภาพหรือใบสําคัญแสดงสิทธิที่จะซื้อหุ้นไม่ให้รวมถึงจํานวนหุ้นเพื่อรองรับการเสนอขายตามประกาศเกี่ยวกับการเสนอขายหลักทรัพย์ที่ออกใหม่ต่อกรรมการหรือพนักงานข้อ ๑๔ ในการยื่นคําขออนุญาตเสนอขายหุ้นกู้ที่จัดให้มีผู้แทนผู้ถือหุ้นกู้ บริษัทต้องจัดให้มี(1) ร่างข้อกําหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ และร่างสัญญาแต่งตั้งผู้แทนผู้ถือหุ้นกู้ที่มีสาระสําคัญอย่างน้อยตามที่กําหนดไว้ในมาตรา 42(1) ถึง (9) และมาตรา 43(1) และ (2) (2) การขอความเห็นชอบบุคคลที่จะแต่งตั้งเป็นผู้แทนผู้ถือหุ้นกู้ ทั้งนี้ บุคคลดังกล่าวจะได้รับความเห็นชอบก็ต่อเมื่อสามารถแสดงได้ว่าบุคคลนั้นมีคุณสมบัติอย่างใดอย่างหนึ่งดังต่อไปนี้ (ก) เป็นทรัสตีได้ตามกฎหมายแห่งประเทศใดประเทศหนึ่งที่จะเสนอขายหุ้นกู้นั้นหรือประเทศที่จะนําหุ้นกู้ดังกล่าวไปจดทะเบียนซื้อขายในตลาดหลักทรัพย์ หรือ (ข) เป็นสถาบันการเงินตามกฎหมายของประเทศที่จะเสนอขายหุ้นกู้นั้น หรือประเทศที่จะนําหุ้นกู้ดังกล่าวไปจดทะเบียนซื้อขายในตลาดหลักทรัพย์ เมื่อแสดงได้ว่ากฎหมายของประเทศดังกล่าวมีข้อห้ามการจัดตั้งทรัสต์การให้ความเห็นชอบผู้แทนผู้ถือหุ้นกู้ตามวรรคหนึ่ง ไม่อยู่ภายใต้บังคับประกาศอื่นที่เกี่ยวกับคุณสมบัติของผู้แทนผู้ถือหุ้นกู้และการกระทําตามอํานาจหน้าที่ของผู้แทนผู้ถือหุ้นกู้ที่ออกตามมาตรา 41(3) และมาตรา 46หมวด ๓ เงื่อนไขการอนุญาต ข้อ ๑๕ ให้บริษัทที่ได้รับอนุญาตตามประกาศนี้รายงานผลการขายหลักทรัพย์ต่อสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบรายงานผลการขายหลักทรัพย์ต่อผู้ลงทุนในต่างประเทศ โดยการรายงานดังกล่าวให้กระทําภายในกําหนดระยะเวลาดังต่อไปนี้(1) ในกรณีที่เป็นการเสนอขายหุ้นกู้ ให้รายงานภายในสิบห้าวันนับแต่วันปิดการเสนอขาย(2) ในกรณีที่เป็นการขายหุ้นอันเนื่องมาจากการใช้สิทธิตามหุ้นกู้แปลงสภาพ ให้รายงานภายในสิบห้าวันนับแต่วันสิ้นสุดการใช้สิทธิในแต่ละครั้ง เว้นแต่เป็นกรณีที่อาจใช้สิทธิในลักษณะต่อเนื่องได้ตั้งแต่วันที่อาจใช้สิทธิได้ ให้รายงานภายในสิบห้าวันนับแต่วันสุดท้ายของทุกเดือนที่มีการใช้สิทธิข้อ ๑๖ ให้บริษัทที่ได้รับอนุญาตให้เสนอขายหุ้นกู้ที่ออกใหม่แจ้งให้ธนาคารแห่งประเทศไทยทราบถึงการขายหุ้นกู้ต่อผู้ลงทุนในต่างประเทศภายในสามวันทําการนับแต่วันปิดการเสนอขายโดยให้แนบเอกสารประกอบการเสนอขายไปพร้อมกับการแจ้งดังกล่าวด้วยข้อ ๑๗ ในกรณีที่บริษัทที่ได้รับอนุญาตให้เสนอขายหุ้นกู้แปลงสภาพที่ออกใหม่ตามประกาศนี้ จําเป็นต้องเปลี่ยนแปลงการใช้สิทธิแปลงสภาพอันเป็นผลให้ต้องมีการออกหุ้นใหม่เพื่อรองรับการเปลี่ยนแปลงการใช้สิทธิแปลงสภาพนั้น หากเหตุแห่งการเปลี่ยนแปลงการใช้สิทธิแปลงสภาพดังกล่าวเป็นไปตามหลักเกณฑ์ที่กําหนดในวรรคสอง บริษัทจะออกหุ้นใหม่เพื่อรองรับการเปลี่ยนแปลงการใช้สิทธิแปลงสภาพดังกล่าวได้ต่อเมื่อบริษัทได้ยื่นมติที่ประชุมผู้ถือหุ้นที่อนุมัติให้ออกหุ้นเพิ่มเติมเพื่อรองรับการเปลี่ยนแปลงการใช้สิทธิแปลงสภาพอย่างเพียงพอต่อสํานักงานแล้วบริษัทที่ออกหุ้นกู้แปลงสภาพอาจเปลี่ยนแปลงการใช้สิทธิแปลงสภาพเพื่อมิให้ผลประโยชน์ตอบแทนใด ๆ ที่ผู้ถือหุ้นกู้แปลงสภาพจะได้รับเมื่อมีการใช้สิทธิแปลงสภาพด้อยไปกว่าเดิม เมื่อมีเหตุการณ์ดังต่อไปนี้(1) เมื่อมีการเปลี่ยนแปลงมูลค่าที่ตราไว้ของหุ้นของบริษัท อันเป็นผลมาจากการรวมหุ้นหรือแบ่งแยกหุ้น(2) เมื่อบริษัทเสนอขายหุ้นที่ออกใหม่ใด ๆ ในราคาที่ต่ํากว่าราคาหุ้นที่คํานวณตามวิธีที่ใช้ราคาตลาดในขณะเสนอขายหุ้นนั้นหรือราคาตลาดในช่วงก่อนการเสนอขายหุ้นนั้น และเป็นวิธีการคํานวณราคาที่ระบุไว้ในข้อกําหนดสิทธิ หรือหนังสือที่ให้ไว้กับผู้ถือหุ้นกู้แปลงสภาพ(3) เมื่อบริษัทเสนอขายหลักทรัพย์ที่ออกใหม่ประเภทใบสําคัญแสดงสิทธิที่จะซื้อหุ้นหรือหุ้นกู้แปลงสภาพใด ๆ โดยกําหนดราคาหรือคํานวณราคาของหุ้นที่ออกใหม่เพื่อรองรับใบสําคัญแสดงสิทธิที่จะซื้อหุ้นหรือหุ้นกู้แปลงสภาพนั้นต่ํากว่าราคาหุ้นที่คํานวณตามวิธีที่ใช้ราคาตลาดในขณะเสนอขายใบสําคัญแสดงสิทธิที่จะซื้อหุ้นหรือหุ้นกู้แปลงสภาพนั้น หรือราคาตลาดในช่วงก่อนการเสนอขายใบสําคัญแสดงสิทธิที่จะซื้อหุ้นหรือหุ้นกู้แปลงสภาพนั้น และเป็นวิธีการคํานวณราคาที่ระบุไว้ในข้อกําหนดสิทธิ หรือหนังสือที่ให้ไว้กับผู้ถือหุ้นกู้แปลงสภาพ(4) เมื่อบริษัทจ่ายเงินปันผลทั้งหมดหรือบางส่วนเป็นหุ้นที่ออกใหม่ให้แก่ผู้ถือหุ้น(5) เมื่อบริษัทจ่ายเงินปันผลเป็นเงินซึ่งเกินกว่าอัตราที่ระบุไว้ในข้อกําหนดสิทธิ หรือหนังสือที่ให้ไว้กับผู้ถือหุ้นกู้แปลงสภาพ หรือ(6) เมื่อมีกรณีอื่นใดในลักษณะเดียวกับ (1) (2) (3) (4) หรือ (5) ที่ทําให้ผลประโยชน์ตอบแทนใด ๆ ที่ผู้ถือหุ้นกู้แปลงสภาพจะได้รับเมื่อมีการใช้สิทธิแปลงสภาพด้อยไปกว่าเดิมข้อ ๑๘ บริษัทที่ได้รับอนุญาตให้เสนอขายหุ้นกู้ที่ออกใหม่ตามประกาศนี้ ต้องจัดให้มีเอกสารประกอบการเสนอขายที่แจกจ่ายต่อผู้ลงทุนในต่างประเทศก่อนการขาย โดยต้องระบุอย่างชัดเจนว่าจะมีข้อจํากัดในการก่อหนี้ในอนาคตของบริษัทหรือไม่ และในกรณีที่มีข้อจํากัดในการก่อหนี้ ให้ระบุผลของการฝ่าฝืนข้อจํากัดดังกล่าวไว้ด้วย และให้บริษัทจัดส่งเอกสารประกอบการเสนอขายดังกล่าวต่อสํานักงานภายในสิบห้าวันนับแต่วันปิดการเสนอขายหุ้นกู้ข้อ ๑๙ ในกรณีที่บริษัทได้รับอนุญาตให้เสนอขายหุ้นกู้แปลงสภาพที่ออกใหม่โดยบริษัทมีสิทธิที่จะบังคับให้มีการแปลงสภาพได้ ให้บริษัทจัดให้เอกสารประกอบการเสนอขายที่จะแจกจ่ายต่อผู้ลงทุนในต่างประเทศมีข้อความที่ระบุเงื่อนไขดังกล่าวของหุ้นกู้แปลงสภาพนั้นด้วยข้อ ๒๐ บริษัทที่ได้รับอนุญาตให้เสนอขายหุ้นกู้ที่ออกใหม่ตามประกาศนี้ต้องดําเนินการขายหุ้นกู้ที่ออกใหม่ให้แล้วเสร็จภายในหกเดือนนับแต่วันที่ได้รับแจ้งการอนุญาตหรือภายในกําหนดระยะเวลาที่ได้รับการผ่อนผันจากสํานักงาน แต่เมื่อรวมกันแล้วต้องไม่เกินสิบสองเดือนนับแต่วันที่ได้รับแจ้งการอนุญาต ในการผ่อนผัน สํานักงานอาจขอให้บริษัทส่งข้อมูลหรือเอกสารเพิ่มเติมได้ และหากบริษัทไม่ดําเนินการขายหุ้นกู้ที่ออกใหม่ให้แล้วเสร็จภายในระยะเวลาที่กําหนด ให้การอนุญาตเป็นอันสิ้นสุดลงเมื่อครบกําหนดระยะเวลาดังกล่าวบริษัทที่ได้รับอนุญาตให้เสนอขายหุ้นกู้แปลงสภาพที่ออกใหม่ต้องดําเนินการขายหุ้นที่ออกเพื่อรองรับหุ้นกู้แปลงสภาพดังกล่าวภายในอายุของหุ้นกู้นั้น ในกรณีที่สิ้นสุดระยะเวลาที่จะใช้สิทธิตามหุ้นกู้แปลงสภาพแล้ว หากไม่มีการใช้สิทธิตามหลักทรัพย์ดังกล่าวไม่ว่ากรณีใดจนครบถ้วนให้การอนุญาตให้ออกหุ้นเพื่อรองรับหุ้นกู้แปลงสภาพนั้นในส่วนที่ไม่มีการใช้สิทธิเป็นอันสิ้นสุดลงหมวด ๔ บทเฉพาะกาล ข้อ ๒๑ ให้ผู้ที่ได้รับอนุญาตตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 47/2541 เรื่อง หลักเกณฑ์ เงื่อนไข และวิธีการในการขออนุญาต และการอนุญาตให้เสนอขายหุ้นกู้ที่ออกใหม่ต่อผู้ลงทุนในต่างประเทศ ลงวันที่ 25 ธันวาคม พ.ศ. 2541 ยังคงอยู่ภายใต้บังคับของประกาศดังกล่าวและประกาศที่เกี่ยวข้องต่อไปข้อ ๒๒ ให้ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 4/2542 เรื่อง แบบคําขออนุญาตเสนอขายหุ้นกู้ที่ออกใหม่ต่อผู้ลงทุนในต่างประเทศ ลงวันที่ 10 กุมภาพันธ์ พ.ศ. 2542 ยังคงมีผลใช้บังคับภายใต้บังคับประกาศนี้ต่อไปจนกว่าจะได้มีการเปลี่ยนแปลงเป็นอย่างอื่นผู้มีอํานาจลงนาม - ประกาศ ณ วันที่ 13 มีนาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**เหตุผลในการออกประกาศฉบับนี้ คือ เพื่อกําหนดหลักเกณฑ์การอนุญาตให้เสนอขายหุ้นกู้ต่อผู้ลงทุนในต่างประเทศ ทั้งนี้ ได้ปรับปรุงหลักเกณฑ์ให้สอดคล้องกับหลักเกณฑ์การอนุญาตให้เสนอขายตราสารหนี้ที่ออกใหม่ต่อผู้ลงทุนในประเทศ จึงจําเป็นต้องออกประกาศนี้